Nuwe Afrikaanse aanlyn-boekwinkel vir Varsgedruk - Artsvark
Nuwe Afrikaanse aanlyn-boekwinkel vir Varsgedruk
Nuwe Afrikaanse aanlyn-boekwinkel vir Varsgedruk!
Ses jaar gelede het Varsgedruk die SA boekindustrie vernuwe deur boeke vir die eerste keer deur middel van aksiebelaaide boeklokprente aan ’n nuwe gehoor bekend te stel.Sedertdien het die Varsgedruk-span reeds meer as 350 boeklokprente vervaardig wat weekliks as boekinsetsels op kykNET verskyn, en aangebied word deur geliefde aktrise Susanne Beyers.
Vir meer inligting oor Varsgedruk Boekwinkel besoek die webtuiste www.varsgedruk.co.za.
Vir navrae, kontak Chris le Roux by info@varsgedruk.co.za of by 021 422 3722. Volg hulle op Facebook of Instagram vir meer boekenuus. FOTO'S: Andriëtte Norman het nou ’n dekorreeks en só gaan dit met manlief | SARIE
FOTO’S: Andriëtte Norman het nou ’n dekorreeks en só gaan dit met manlief	deur SARIE.com-span
Andriëtte is 4 maande gelede met Glynn getroud en hulle is dolgelukkig. “Ek is in my element! Die lekkerste deel van getroud-wees is om rustig te voel en te weet hierdie is my lewensmaat saam met wie ek die lewe kan aanpak.”
“Die idee van die dekor-reeks het ontstaan by ’n vroueoggend toe Cornel Botha en Desire Venter my gevra het of ek die ambassadeur vir Soya Dekor wil wees. Kort daarna het die plan gevolg dat ons my lirieke op produkte soos kussings, voorskote en kaasborde druk.”
Andriëtte sê sy het nog altyd belanggestel in binnehuisversiering. “Ek is mal daaroor om my eie huis mooi te maak en mense komplimenteer my gereeld daaroor. Toe Soya my vra, was ek dus meer as gewillig om betrokke te raak. Dit is alles hul eie produkte en my lirieke word daarop gedruk. Hulle het sulke oulike voorstelle en ek dink dis ’n lekker vars idee om dekor saam met my CD’s te verkoop.”
Andriëtte en die Soya-span het reeds planne om die reeks uit te brei. “Ons dink daaraan om in die toekoms ’n kinderreeks en ’n hele paar ander produkte soos tydskrifhouers te maak. Dit is vir my heerlik om op dié manier kreatief te wees. Ek toer baie met die nuwe album en is so 2 – 3 dae per week weg van die huis af. Dan het ek hope tyd om planne te beraam, en dit bied heerlike afleiding en stimulasie.” Dit is ook ideaal vir wanneer sy met ’n gesin wil begin en nie meer so baie kan reis nie.